stanford-oval/wikipedia huggingface dataset:
เรเดียน
การอธิบาย

| องศา | เรเดียน |
| --- | --- |
 180^{\circ }:  \pi \approx 3{.}1416
 90^{\circ }:  {\frac {1}{2}}\pi \approx 1{.}5708
 45^{\circ }:  {\frac {1}{4}}\pi \approx 0{.}7854
 57^{\circ }\,17'\,45'':  \approx 1
 57{.}29577951^{\circ }:  \approx 1
 1^{\circ }:  {\frac {\pi }{180}}\approx 17{.}45\,{\text{mrad}}
 3{.}44' (ลิปดา):  1\,{\text{mrad}}=0{.}001
 1'' (พิลิปดา):  4{.}85\,\mu {\text{rad}}
เรเดียนมีประโยชน์ในการแยกแยะระหว่างปริมาณของความแตกต่างในธรรมชาติ แต่ยังอยู่ในมิติเดียวกัน ตัวอย่างเช่น ความเร็วเชิงมุมสามารถวัดได้ในหน่วยเรเดียนต่อวินาที (rad/s) เป็นการใช้หน่วยเรเดียนเพื่อเน้นว่า ความเร็วเชิงมุมมีค่าเท่ากับ 2π คูณด้วยความถี่ของการหมุน
ในทางปฏิบัติ สัญลักษณ์ "rad" จะถูกใช้ในที่ที่เหมาะสม แต่โดยทั่วไปแล้วหน่วยเรเดียนมักจะถูกละเลยไปเมื่อเขียนรวมกับจำนวนอื่น ๆ
ในวงกลมหนึ่งหน่วย จะมีมุมรอบจุดศูนย์กลางเท่ากับ 2π เรเดียน ดังนั้น
หรือ
โดยทั่วไป เราสามารถบอกได้ว่า
ตัวอย่างเช่น เมื่อเราต้องการแปลงค่า -1.570796 เรเดียนไปเป็นหน่วยองศา สามารถทำได้ดังนี้
ในวิชาแคลคูลัส มุมต่าง ๆ จะต้องใช้เป็นหน่วยเรเดียนในฟังก์ชันตรีโกณมิติ เพื่อให้สามารถสร้างเอกลักษณ์ แสดงผลลัพธ์อย่างง่าย และเป็นธรรมชาติให้มากที่สุดเท่าที่เป็นไปได้ ตัวอย่างการใช้เรเดียนปรากฏในเอกลักษณ์ต่อไปนี้
ซึ่งเป็นพื้นฐานของเอกลักษณ์อื่น ๆ ในทางคณิตศาสตร์ รวมทั้งเอกลักษณ์นี้ด้วย
การวิเคราะห์เชิงมิติ

ถึงแม้ว่าเรเดียนจะเป็นหน่วยในการวัดอันหนึ่ง แต่สิ่งใดก็ตามที่วัดเป็นเรเดียนจะไร้มิติ โดยความไร้มิติสามารถเห็นได้จาก อัตราส่วนระหว่างความยาวของส่วนโค้งกับความยาวรัศมี ที่ทำมุมกันแล้วใส่หน่วยเป็นเรเดียน ซึ่งผลหารดังกล่าวนั้นไร้มิติ (ไม่มีหน่วย)
เราสามารถเห็นความไร้มิติของเรเดียนได้อีกทางหนึ่งโดยพิจารณาจากอนุกรมเทย์เลอร์ สำหรับฟังก์ชันตรีโกณมิติ ไซน์ ของตัวแปร x
หากตัวแปร x นั้นมีหน่วย (มีมิติ) ผลรวมของอนุกรมนี้จะไร้ความหมาย เนื่องจากพจน์ x ที่มีหน่วยเป็น "เรเดียนกำลังหนึ่ง" จะไม่สามารถบวกกับพจน์  x^{3}/3! ที่มีหน่วยเป็น "เรเดียนกำลังสาม" ได้ รวมทั้งพจน์ถัด ๆ ไปของอนุกรมด้วย เมื่อเป็นเช่นนี้แล้ว x จะต้องไร้มิติเพื่อให้ผลรวมของอนุกรมมีความหมาย
พหุคูณเอสไอ

คำอุปสรรคของหน่วยเอสไอมีการใช้อย่างจำกัดในหน่วยเรเดียน หน่วยมิลลิเรเดียน (0.001 rad หรือ 1 mrad) หรือเรียกสั้น ๆ ว่า "มิล" (angular mil) ถูกใช้ในวิชาอาวุธปืนและการเล็งระยะเป้าหมาย เนื่องจากในระยะ 1,000 เมตร มุมที่เปลี่ยนไปเพียง 1 มิลลิเรเดียน จะทำให้เป้าหมายคลาดเคลื่อนไปถึง 1 เมตร (ในมุมที่เล็กเช่นนั้น ความโค้งของส่วนโค้งของวงกลมไม่มีนัยสำคัญ) ความแตกต่างของลำแสงเลเซอร์ก็สามารถวัดได้ในหน่วยมิลลิเรเดียน สำหรับหน่วยที่เล็กกว่านี้เช่น ไมโครเรเดียน (µrad) และนาโนเรเดียน (nrad) จะถูกใช้ในทางดาราศาสตร์ และยังสามารถใช้วัดคุณภาพของลำแสงเลเซอร์ที่แตกต่างกันน้อยมาก ในทำนองเดียวกัน คำอุปสรรคที่เล็กกว่า มิลลิ - มีประโยชน์ในการวัดค่ามุมที่เล็กอย่างยิ่งยวดได้อย่างมีศักยภาพ อย่างไรก็ตาม คำอุปสรรคที่ใหญ่กว่านี้ไม่ปรากฏว่ามีประโยชน์เท่าใดนัก โดยสาเหตุหลักเนื่องจากค่ามุมที่เกิน 2π เรเดียน จะกลับไปเริ่มต้นวัดมุมในวงกลมวงเดิมอีกรอบหนึ่ง
ดูเพิ่ม

ฟังก์ชันตรีโกณมิติ
การวิเคราะห์ฮาร์โมนิก
ความถี่เชิงมุม
แกร็ด
องศา
สเตอเรเดียน "เรเดียนกำลังสอง"
| ด ค กระบบหน่วยวัดระหว่างประเทศ (ระบบเอสไอ) |
| --- | --- | --- |
| หน่วยฐาน | กิโลกรัม  ·  เคลวิน  ·  แคนเดลา  ·  เมตร  ·  โมล  ·  วินาที  ·  แอมแปร์ |  |
| หน่วยอนุพัทธ์ | เกรย์  ·  คาทัล  ·  คูลอมบ์  ·  จูล  ·  ซีเมนส์  ·  ซีเวิร์ต  ·  นิวตัน  ·  ปาสกาล  ·  เทสลา  ·  เบ็กเคอเรล  ·  ฟารัด  ·  เรเดียน  ·  ลักซ์  ·  ลูเมน  ·  วัตต์  ·  เวเบอร์  ·  โวลต์  ·  สเตอเรเดียน  ·  องศาเซลเซียส  ·  โอห์ม  ·  เฮนรี  ·  เฮิรตซ์ |  |
| หน่วยที่ยอมรับให้ใช้แก่ระบบเอสไอ | ชั่วโมง  ·  ดอลตัน  ·  เดซิเบล  ·  ตัน  ·  นาที  ·  เนเปอร์  ·  ลิตร  ·  ลิปดาและพิลิปดา  ·  วัน  ·  หน่วยดาราศาสตร์  ·  องศา  ·  อิเล็กตรอนโวลต์  ·  เฮกตาร์ |  |
| ดูเพิ่ม | การแปลงหน่วย  ·  คำอุปสรรคเอสไอ  ·  คำนิยามหน่วยในปี 2005–2019  ·  การนิยามหน่วยใหม่ในปี 2019  ·  ระบบการวัด |  |
 หมวดหมู่
เลตไนต์ทอล์กโชว์

บารัก โอบามา ให้สัมภาษณ์กับเดวิด เลตเตอร์แมน ผู้ดำเนินรายการเลตไนต์ทอล์กโชว์
เลตไนต์ทอล์กโชว์ (อังกฤษ: late-night talk show) เป็นรูปแบบหนึ่งของรายการทอล์กโชว์ที่ได้รับความนิยมในสหรัฐซึ่งเป็นแหล่งกำเนิดของรายการรูปแบบนี้ รายการแนวเลตไนต์ทอล์กโชว์นั้นโดยทั่วไปมีลักษณะเป็นการบรรยายคนเดียว (monologues) แบบตลกขบขันเกี่ยวกับข่าวประจำวัน, การสัมภาษณ์แขกรับเชิญ, คอเมดีสเก็ตช์ (comedy sketches) และการแสดงดนตรี ลักษณะเด่นของรายการแนวเลตไนต์ทอล์กโชว์นั้นคือบทสนทนาที่คล่องแคล่วเป็นธรรมชาติ (spontaneous conversation) และเพื่อให้เกิดผลในลักษณะความฉับพลันและความใกล้ชิดราวกับว่าผู้ดำเนินรายการได้พูดอยู่คนเดียวกับผู้ชมแต่ละคน รายการเลตไนต์ทอล์กโชว์นั้นโดยพื้นฐานแล้วมีลักษณะที่เกิดขึ้นโดยผู้ดำเนินรายการเองเป็นเอกลักษณ์เฉพาะ ที่ซึ่งนำไปสู่รูปลิขสิทธิ์ ("trademark") ของรายการหนึ่ง ๆ
ผู้ที่ทำให้รายการแบบนี้ได้รับความนิยมเป็นคนแรก ๆ คือจอห์นนี คาร์สัน ผู้ดำเนินรายการ The Tonight Show Starring Johnny Carson ทางช่องเอ็นบีซี รูปแบบของรายการโดยทั่วไปประกอบด้วยผู้ดำเนินรายการพูดคุยสัมภาษณ์อยู่หลังโต๊ะ ส่วนแขกรับเชิญจะนั่งบนโซฟา รายการเลตไนต์ทอล์กโชว์หลายรายการมีวงดนตรีเล่นสดประกอบตามการเปลี่ยนผ่านต่าง ๆ ในรายการ เช่นโฆษณาหรือตอนต้อนรับแขกรับเชิญ
รายการแนวนี้ได้รับความนิยมสูงมากในสหรัฐ อย่างไรก็ตามในประเทศอื่น ๆ หลายประเทศนั้นไม่ได้รับความนิยมที่สูงโดดเด่นเท่า ในประเทศไทยมีรายการแนวที่ใกล้เคียงกันอยู่ เช่น Tonight's The Night คืนสำคัญ, ทอล์ก-กะ-เทย Tonight เป็นต้น
เลน สมิท

| เลน สมิท |
| --- | --- |
เกิด: 29 เมษายน ค.ศ. 1936 วอลเทอร์ เลน สมิท ที่ 3 เมาฟิส รัฐเทนเนสซี สหรัฐอเมริกา
เสียชีวิต: 13 มิถุนายน ค.ศ. 2005(2005-06-13) (69 ปี) Northridge, California
คู่สมรส: Debbie Benedict (2000–2005) (เขาเสียชีวิต)   Sydne MacCall (?-?)(หย่า)
อาชีพ: นักแสดง, ผู้นำเสนอ
ปีที่แสดง: 1966–2005
วอลเทอร์ เลน สมิท ที่ 3 (อังกฤษ: Walter Lane Smith III) (19 เมษายน ค.ศ. 1936 - 13 มิถุนายน ค.ศ. 2005) เป็นนักแสดงชาวอเมริักัน เป็นที่รู้จักจากบทบาท นาทาน เบตส์ ในซีรีส์ทางช่องเอ็นบีซีเรื่อง V, บทเมเยอร์ เบตส์ ในภาพยนตร์เรื่อง Red Dawn, บทบรรณาธิการหนังสือพิมพ์ที่ชื่อ เพอร์รี ไวต์ ในซีรีส์ทางช่องเอบีซี เรื่อง Lois & Clark: The New Adventures of Superman และบทประธานาธิบดี ริชาร์ด นิกซอน ใน The Final Days ที่ทำให้เขาได้รับการเสนอชื่อเข้าชิงรางวัลลูกโลกทองคำ
เลนส์นูน

เลนส์นูน (อังกฤษ: Convex Lens) คือ เลนส์ที่มีลักษณะตรงกลางหนากว่าส่วนขอบ ทำหน้าที่รวมแสงหรือลู่แสงให้เข้ามารวมกันที่จุดจุดหนึ่งเรียกว่า จุดรวมแสง หรือ จุดโฟกัส เมื่อลำแสงผ่านขนานเข้าหาเลนส์จะทำให้รังสีพุ่งเข้าหากัน และไปตัดกันจริงที่จุดโฟกัสจริง (Real focus)
เลนส์นูนสามารถให้ทั้งภาพจริงและภาพเสมือน ทั้งนี้ขึ้นอยู่กับตำแหน่งของวัตถุ ถ้าระยะวัตถุมากกว่าความยาวโฟกัสจะเกิดภาพจริง แต่ถ้าระยะวัตถุน้อยกว่าความยาวโฟกัสจะเกิดภาพเสมือน
ภาพจริงเป็นภาพที่ฉากสามารถรับได้เป็นภาพหัวกลับกับวัตถุ ส่วนภาพเสมือนเป็นภาพที่ฉากไม่สามารถรับได้ เป็นภาพหัวตั้งเหมือนวัตถุ ภาพจริงที่เกิดจากเลนส์นูนมีหลายขนาด ทั้งนี้ขึ้นอยู่กับระยะวัตถุและตำแหน่งภาพจริงที่จะเกิดหลังเลนส์ ภาพเสมือนที่เกิดจากเลนส์นูนมีขนาดใหญ่กว่าวัตถุและตำแหน่งภาพเสมือนจะเกิดหน้าเลนส์
ทั้งนี้ เลนส์นูนได้ถูกนำไปใช้ในอุปกรณ์ต่างๆ เช่น
แว่นขยาย
แว่นสายตายาว
กล้องถ่ายรูป
กล้องจุลทรรศน์
กล้องส่องทางไกล
เลนส์รวมแสง

แบบจำลองกระจกรวมแสง ในห้องทดลองของ โจเซฟ เพรสต์ลีย์
เลนส์รวมแสง (อังกฤษ: burning glass หรือ burning lens) คือเลนส์นูนขนาดใหญ่ที่ใช้ในการรวมแสงอาทิตย์ให้ตกกระทบลงในพื้นที่เล็กๆ ทำให้พื้นที่นั้นมีความร้อนสูงขึ้นจนกระทั่งทำให้พื้นผิวสามารถจุดติดไฟได้ กระจกรวมแสง ก็ทำให้เกิดผลลัพธ์ในทำนองเดียวกันโดยใช้พื้นผิวกระจกสะท้อนแสงให้ไปรวมยังจุดเดียวกัน มีการศึกษาด้านเคมีในคริสต์ศตวรรษที่ 18 เพื่อเผาไหม้วัตถุที่อยู่ภายในภาชนะใสแบบปิด เพื่อดูผลที่ได้จากการเผาไหม้ และนำสิ่งที่ได้ไปวิเคราะห์ เลนส์รวมแสงเป็นสิ่งประดิษฐ์ที่มีประโยชน์มากในยุคสมัยที่การจุดประกายไฟด้วยไฟฟ้ายังไม่สามารถทำได้
กล่าวกันว่า อาร์คิมิดีส นักคณิตศาสตร์ผู้มีชื่อเสียง ได้ใช้กระจกรวมแสงนี้ (หรืออาจเป็นกระจกหกแฉกจำนวนมากๆ) เพื่อเป็นอาวุธในช่วง 212 ปีก่อนคริสตกาล เมื่อครั้งที่เมืองซีราคิวส์ถูกทัพเรือโรมันปิดล้อม และสามารถเผากองเรือโรมันได้เป็นจำนวนมาก แม้ว่าสุดท้ายแล้วทัพโรมันสามารถยึดเมืองได้ และอาร์คิมิดีสถูกสังหาร
เลดี้เจน

สำหรับความหมายอื่น ดูที่ เลดี้เจน เกรย์
เลดี้เจน (อังกฤษ: Lady Jane) เป็นเพลงของเดอะโรลลิงสโตนส์ แต่งโดยมิก แจ็กเกอร์ และคีธ ริชาร์ด อยู่ในอัลบัม Aftermath ในปี ค.ศ. 1966  วางจำหน่ายซิงเกิลในสหรัฐอเมริกา เป็นซิงเกิลหน้าบีของเพลง "Mother's Little Helper" ที่ขึ้นถึงอันดับ 8 บิลบอร์ดฮอต 100 ส่วนเพลงเลดี้เจนนี้ ขึ้นถึงอันดับ 24
เพลงนี้เป็นเพลงแนวบาโรกป็อป มีจุดเด่นที่คำร้องแบบโบราณ ในงานบันทึกเสียงในห้องอัด เพลงนี้จะไม่มีเสียงกลอง มีเพียงการบรรเลงแอพพะเลเชียนดัลไซเมอร์โดยไบรอัน โจนส์, กีตาร์โปร่งโดยคีธ ริชาร์ด และฮาร์พซิคอร์ดโดยแจ็ก นิตสเช ที่ให้บรรยากาศแบบสมัยเอลิซาเบธในศตวรรษที่ 16    สันนิษฐานว่าเพลงนี้กล่าวถึงสุภาพสตรีที่ชื่อเจน อาจจะเป็นเจน ซีมัวร์ สมเด็จพระราชินีแห่งอังกฤษ  หรือ เจน ออร์มสบี-กอร์ สุภาพสตรีชาวอังกฤษที่รู้จักคุ้นเคยกับมิก แจ็กเกอร์
ภายหลังการเสียชีวิตของไบรอัน โจนส์ ในปี ค.ศ. 1969 เดอะโรลลิงสโตนส์ไม่ได้เล่นเพลงนี้ในการแสดงสดอีกเลย
แหล่งข้อมูลอื่น

การแสดงเพลง Lady Jane ในรายการ The Ed Sullivan Show
เลตส์กรูฟ

1981 ซิงเกิลโดยเอิร์ธ, วินด์แอนด์ไฟร์
"เลตส์กรูฟ" (อังกฤษ: Let's Groove) เป็นเพลงของวงดนตรีอเมริกัน เอิร์ธ, วินด์แอนด์ไฟร์ วางจำหน่ายเป็นซิงเกิลแรกจากสตูดิโออัลบั้มลำดับที่สิบเอ็ด เรสต์! (1981) เพลงเขียนโดยมอริส ไวต์ และเวย์น วอห์น และผลิตโดยไวต์ เพลงประสบความสำเร็จเชิงพาณิชย์และเป็นซิงเกิลที่ขึ้นชาร์ตได้สูงในหลายประเทศ โดยขึ้นถึง 20 อันดับแรกในสหรัฐ นิวซีแลนด์ สหราชอาณาจักร และแคนาดา
"เลตส์กรูฟ" เป็นเพลงแนวโพสต์ดิสโก้, ป็อป และฟังก์ ดนตรีประกอบด้วยเครื่องสังเคราะห์เสียง คีย์บอร์ด บรรเลงพร้อมกับกีตาร์ไฟฟ้า
การตอบรับ

นิตยสาร เอ็นเอ็มอี จัดให้เพลงอยู่อันดับที่ 16 ในรายชื่อ "ซิงเกิลแห่งปี 1981" เพลงยังได้รับการเสนอชื่อเข้าชิงรางวัลแกรมมี สาขาการแสดงเพลงอาร์แอนด์บียอดเยี่ยมโดยศิลปินคู่หรือกลุ่ม ด้วย
เลดีเบียร์กิด กินเนสส์

| เลดี เบียร์กิด กินเนสส์ |
| --- | --- |
เบียร์กิด แคธรีน ราเชล กินเนสส์
เกิด: 30 กรกฎาคม ค.ศ. 1920(1920-07-30) ลอนดอน ประเทศอังกฤษ สหราชอาณาจักร
เสียชีวิต: 8 มีนาคม ค.ศ. 1995(1995-03-08) (74 ปี) ฮาร์ตฟอร์ดเชอร์ ประเทศอังกฤษ สหราชอาณาจักร
มีชื่อเสียงจาก: อดีตพระชายาในเจ้าชายเฟรเดอริกแห่งปรัสเซีย เจ้าหญิงเฟรเดอริกแห่งปรัสเซีย
คู่สมรส: เจ้าชายเฟรเดอริกแห่งปรัสเซีย เมเจอร์ อันโทนี แพทริค เนส
บุตร: เจ้าชายเฟรเดอริก เจ้าชายวิลเลียม เจ้าหญิงวิกตอเรีย มารีนา เจ้าชายรูเพิร์ต เจ้าหญิงอันโทเนีย ดัชเชสแห่งเวลลิงตัน
บิดามารดา: รูเพิร์ต กินเนสส์ เอิร์ลที่ 2 แห่งไอวีฟ เกวนโดเลน กินเนสส์ เคาน์เตสแห่งไอวีฟ
เลดีเบียร์กิด กินเนสส์ (อังกฤษ: Lady Brigid Guinness)
ประวัติ

เลดีเบียร์กิด กินเนสส์ เกิดเมื่อวันที่ 30 กรกฎาคม ค.ศ. 1920 ณ กรุงลอนดอน เป็นธิดาคนสุดท้องใน รูเพิร์ต กินเนสส์ เอิร์ลที่ 2 แห่งไอวีฟ และ เกวนโดเลน กินเนสส์ เคาน์เตสแห่งไอวีฟ โดยครอบครัวของเธอได้ประกอบธุรกิจหลายอย่างจนมีฐานะร่ำรวย อาทิ โรงเบียร์ ธนาคาร การเล่นการเมืองของและการเป็นการทูตของบิดา
ในช่วงสงครามโลกครั้งที่สอง เธอได้อาสาเป็นพยาบาลเสริม และนี่เองทำให้ได้พบกันพระสวามีในอนาคต เจ้าชายเฟรเดอริกแห่งปรัสเซีย ขณะที่เจ้าชายทรงได้รับอุบัติเหตุทางรถยนต์ ต่อมาทั้ง 2 เริ่มจะติดต่อสื่อสารและเป็นบ่อเกิดของความรัก
เสกสมรส

เลดีเบียร์กิด เสกสมรสกับ เจ้าชายเฟรเดอริกแห่งปรัสเซีย และได้รับพระราชทานพระนามและพระอิสริยยศเป็น เจ้าหญิงเฟรเดอริกแห่งปรัสเซีย พระชายา (Her Royal Highness Princess Frederick of Prussia) พร้อมฐานันดรรอยัลไฮเนส โดยมีพระบุตรดังนี้
เจ้าชายเฟรเดอริก
เจ้าชายวิลเลียม
เจ้าหญิงวิกตอเรีย มารีนา
เจ้าชายรูเพิร์ต
เจ้าหญิงอันโทเนีย ดัชเชสแห่งเวลลิงตัน
ต่อมาเมื่อปี ค.ศ. 1966 เจ้าชายเฟรเดอริก พระสวามีสิ้นพระชนม์ พระองค์จึงทรงลาออกจากฐานันดรและเสกสมรสใหม่กับ เมเจอร์ อันโทนี แพทริค เนส เมื่อวันที่ 3 มิถุนายน ค.ศ. 1967 แต่ไม่มีบุตร-ธิดา
เลขมาตรฐานสำหรับหนังสือของหอสมุดรัฐสภาอเมริกัน

เลขมาตรฐานสำหรับหนังสือของหอสมุดรัฐสภาอเมริกัน (อังกฤษ: Library of Congress Control Number หรือ LCCN) เป็นเลขประจำหนังสือแต่ละเล่ม ที่มาจากระบบการออกตัวเลขแก่หนังสือแต่ละเล่มที่เป็นเอกลักษณ์ ที่ใช้โดยระบบของการออกตัวเลขของหอสมุดรัฐสภาอเมริกัน (LCC) ตัวเลขไม่มีความหมายแต่อย่างใดต่อเนื้อหาของหนังสือ ซึ่งเป็นระบบที่ต่างจากระบบการจัดหมวดหมู่หนังสือของหอสมุดรัฐสภาอเมริกันซึ่งเป็นการออกตัวเลขตามเนื้อหาของหนังสือ ซึ่งอาจจะซ้ำกันกับหนังสือเล่มอื่นในหมวดหมู่เดียวกันได้
ประวัติ

ระบบเลขมาตรฐานสำหรับหนังสือ LCCN มีการใช้งานมาตั้งแต่ปี พ.ศ. 2441 ซึ่งในขณะนั้นตัวย่อ LCCN เดิมใช้แทนคำว่า "Library of Congress Card Number" หรืออาจจะหมายถึง "Library of Congress Catalog Card Number" โดยหอสมุดรัฐสภาอเมริกันได้จัดทำบัตรข้อมูลบรรณานุกรมสำหรับรายการห้องสมุดขึ้นและได้จัดทำสำเนาชุดบัตรรายการ จำหน่ายให้กับห้องสมุดอื่น ๆ เพื่อใช้ในการจัดทำรายการของห้องสมุดเหล่านั้น ซึ่งสิ่งนี้ถูกเรียกว่า การจัดทำรายการส่วนกลาง (centralized cataloging) ชุดของบัตรรายการแต่ละชุดจะได้รับหมายเลขลำดับเพื่อช่วยในการระบุที่มา
แม้ว่าข้อมูลบรรณานุกรมส่วนใหญ่จะถูกสร้างจัดเก็บและแบ่งปันทางอิเล็กทรอนิกส์กับห้องสมุดอื่น ๆ แล้ว แต่ก็ยังมีความต้องการที่จะระบุแต่ละระเบียนที่ไม่ซ้ำกันและ LCCN ยังคงใช้เพื่อเหตุดังกล่าวต่อไป
บรรณารักษ์ ทั่วโลกใช้ "ข้อมูลบ่งชี้" ที่ไม่ซ้ำกันนี้ในกระบวนการทำรายการ ของหนังสือส่วนใหญ่ที่ตีพิมพ์ในสหรัฐอเมริกา ซึ่งช่วยให้พวกเขาค้นหาข้อมูลรายการ (cataloging record) ที่ถูกต้อง ซึ่งหอสมุดรัฐสภาอเมริกันและหน่วยงานภายนอกอื่น ๆ มีให้ใช้งานบนเว็บและผ่านสื่อต่าง ๆ
ในเดือนกุมภาพันธ์ พ.ศ. 2551 หอสมุดรัฐสภาอเมริกันได้สร้างบริการ LCCN Permalink ซึ่งเป็นยูอาร์แอลที่ถาวรสำหรับให้บริการ เลขมาตรฐานสำหรับหนังสือ LCCN ทั้งหมด
รูปแบบ

ในรูปแบบพื้นฐานที่สุดหมายเลขจะประกอบด้วยเลขปี (ค.ศ.) และเลขลำดับ โดยปีจะประกอบด้วยเลขสองหลักท้ายสำหรับปี 1898 ถึง 2000 และเลขสี่หลักเริ่มต้นในปี 2001 โดยสำหรับสามปีที่มีความกำกวม (1898, 1899 และ 1900) จะสามารถบ่งชี้ได้จากขนาดของหมายเลขลำดับ นอกจากนี้ยังมีลักษณะเฉพาะของหมายเลขลำดับที่ขึ้นต้นด้วย "7" เนื่องจากการทดลองเพิ่มเลขโดดตรวจสอบระหว่างปีค.ศ. 1969 ถึงปี 1972
หมายเลขลำดับ (serial numbers) มีความยาวหกหลักและควรมีเลขศูนย์นำหน้า โดยการเติมตัวเลขศูนย์นำหน้าเป็นส่วนเสริมล่าสุดของรูปแบบ ดังนั้นงานบันทึกก่อน ๆ จำนวนมากจะแสดงรหัสน้อยหลักกว่า ยัติภังค์เป็นตัวเลือกที่มักจะใช้ในการแยกปีและหมายเลขลำดับ แต่เมื่อไม่นานมานี้ทางหอสมุดรัฐสภาอเมริกัน ได้ออกข้อกำหนดให้สำนักพิมพ์ต่าง ๆ ไม่ต้องใส่เครื่องหมายยัติภังค์
ดูเพิ่ม

เลขมาตรฐานสากลประจำหนังสือ (ISBN)
ระบบการจัดหมวดหมู่หนังสือของหอสมุดรัฐสภาอเมริกัน (LCC)
แหล่งข้อมูลอื่น

วิกิสนเทศมีข้อมูลที่เกี่ยวข้องกับเลขมาตรฐานสำหรับหนังสือของหอสมุดรัฐสภาอเมริกัน
Library of Congress Classification and Shelflisting
Library of Congress Classification Outline
Cataloging Distribution Service - source of Library of Congress Classification schedules
How to read a Library of Congress (LC) Call Number
Zack Grossbart, บ.ก. (2007-11-30). "Hackito Ergo Sum The Library Problem".
Bibliographic Processing Cataloging Rules: Library of Congress Control Number (LCCN) ที่ เวย์แบ็กแมชชีน (เก็บถาวร 2016-05-13)
รูปแบบของเลขมาตรฐาน
สำหรับหนังสือของหอสมุดรัฐสภาอเมริกัน
เลนี

| เลนี |
| --- | --- |
LANY at the House of Blues in Dallas, Texas on September 28, 2017
ข้อมูลพื้นฐาน
ที่เกิด: Los Angeles, California, US
แนวเพลง:  Indie pop  synth-pop  dream pop 
ช่วงปี: 2014–ปัจจุบัน
ค่ายเพลง: Polydor Interscope

สมาชิก:  Paul Jason Klein  Charles Leslie "Les" Priest  Jake Clifford Goss 

เว็บไซต์: thisislany.com
เลนี (อังกฤษ: LANY ย่อจาก "Los Angeles New York") เป็นวงอินดีป็อปสัญชาติอเมริกันจากลอสแอนเจลิส ก่อตั้งวงในปี ค.ศ. 2014 วงประกอบด้วยสมาชิกคือ พอล เจสัน ไคลน์, ชาลส์ เลสลี "เลส" พรีสต์ และเจค คลิฟฟอร์ด กอส ในเดือนธันวาคม ค.ศ. 2015 หลังจากเซ็นสัญญากับค่ายโพลีดอร์เรเคิดส์ ได้ออกอีพีชุด Make Out อีกครั้ง จากนั้นออกอัลบั้มเปิดตัว LANY เมื่อ 30 มิถุนายน ค.ศ. 2017 มีซิงเกิลคือ "Good Girls" ออก3 มีนาคม, "It Was Love", "The Breakup", และ "13"
เลฟ เอริกสัน

| เลฟ เอริกสัน |
| --- | --- |
เกิด: ประมาณ ค.ศ. 970 เครือจักรภพไอซ์แลนด์
เสียชีวิต: ประมาณ ค.ศ. 1020 กรีนแลนด์
สัญชาติ: นอร์ส: ไอซ์แลนด์–นอร์เวย์
อาชีพ: นักสำรวจ
มีชื่อเสียงจาก: ชาวยุโรปคนแรกในวินแลนด์ (ส่วนหนึ่งของอเมริกาเหนือ; อยู่แถวเกาะนิวฟันด์แลนด์)
คู่รัก: Thorgunna (ประมาณ ค.ศ. 999)
บุตร: Thorgils, Thorkell
ญาติ: เอริกผมแดง (พ่อ), Þjóðhildur (แม่), Thorvald, Thorstein และ Freydís (พี่น้อง)
เลฟ เอริกสัน (อังกฤษ: Leif Ericsson; ค.ศ. 970– ค.ศ. 1020) เป็นนักสำรวจชาวนอร์สจากไอซ์แลนด์ เชื่อว่าเป็นชาวยุโรปคนแรกที่เดินทางไปถึงทวีปอเมริกาเหนือ ก่อนหน้าคริสโตเฟอร์ โคลัมบัสเกือบ 500 ปี โดยเขาได้ทำการสำรวจเกาะกรีนแลนด์สืบต่อจากเอริกผมแดง พ่อของเขา และเขายังเคยเข้าร่วมขบวนเดินทางสำรวจที่พ่อของเขาส่งไปยังทวีปอเมริกาเหนือ เมื่อประมาณปี ค.ศ. 1000 เขาได้ไปถึงส่วนที่เป็นชายฝั่งอเมริกาเหนือ ระหว่างแลบราดอร์และเคปค้อด เขาเรียกดินแดนนี้ว่าวินแลนด์ หรือแดนเหล้าองุ่น เนื่องจากพ่อของเขาพบผลองุ่นป่างอกงามที่นั่น
เลนส์เทคโนโลยี

| --- | --- |
ทางเข้าของนิคมอุตสาหกรรมเลนส์เทคโนโลยีในฉางชา
ชื่อท้องถิ่น: 蓝思科技
อุตสาหกรรม:  เทคโนโลยีอิเล็กทรอนิกส์  สินค้าอิเล็กทรอนิสก์ 
ก่อตั้ง: 2003; 21 ปีที่แล้ว (2003)
ผู้ก่อตั้ง: โจว กุ๋นเฟย์
สำนักงานใหญ่: ฉางชา, ประเทศจีน
พื้นที่ให้บริการ: ทั่วโลก
ผลิตภัณฑ์:   หน้าจอสัมผัส 
รายได้: $4.6 พันล้าน (2020)
พนักงาน: 198,990 (2020)
เว็บไซต์: hnlens.com
เลสน์เทคโนโลยี (อังกฤษ: Lens Technology; จีน: 蓝思科技) เป็นบริษัทเทคโนโลยีสัญชาติจีน มีสำนักงานใหญ่อยู่ในหูหนาน บริษัทมีการวิจัย พัฒนา ผลิต และจำหน่าย ผลิตภัณฑ์จำพวกเลนส์ และจำหน่ายแผ่นกระจกปิดสำหรับหน้าจอสัมผัส, มอดูลตรวจจับการสัมผัส และแผ่นปิดสัมผัส
บริษัทเป็นส่วนหนึ่งของฟอบส์ 2000 โดยมีมาร์เก็ตแค็ปอยู่ที่ $22 พันล้าน ณ เดือนมกราคม 2021
ผู้ก่อตั้งบริษัท โจว กุ๋นเฟย์ เป็นสตรีที่รวยที่สุดในโลกที่มีความมั่งคั่งมาจากตนเอง ไม่ได้มาจากการสืบทอดมรดก
บริษัทเป็นซัพพลายเออร์ให้กับไอโฟนของแอปเปิล
ในเดือนธันวาคม 2020 มีรายงานระบุว่าบริษัทใช้แรงงานโดยบังคับจากชาวอุยกูร์ในโรงงานของบริษัท โดยบางคนมีตัวเลือกระหว่างมาทำงานที่เลนส์เทคโนโลยี หรือส่งไปค่ายกักกันแทน
เลฟต์ฟีลด์

| เล็ฟต์ฟิลด์ |
| --- | --- |

ข้อมูลพื้นฐาน
ที่เกิด: ลอนดอน อังกฤษ
แนวเพลง: อัลเทอร์เนทีฟแด๊นซ์  เฮาส์  เทคโน  แอมเบียนต์เทคโน  ดั๊บ
ช่วงปี: 1990 – 2002, 2010-ปัจจุบัน
ค่ายเพลง: Outer Rhythm / Rhythm King (1990-1992)   Hard Hands / Chrysalis Music (1992-2002)

สมาชิก: นีล บาร์นส
อดีตสมาชิก: พอล ดาเลย์

เว็บไซต์: Official Site
เล็ฟต์ฟิลด์ (อังกฤษ: Leftfield) เป็นศิลปินคู่ดูโอแนวอีเลกโทรนิกา และเป็นโปรดิวเซอร์ ประกอบด้วยสมาชิก พอล ดาเลย์ (อดีตสมาชิกวง เดอะไรวอลส์ ,อะแมนคอลด์อดัม และวงเดอะแบรนด์นิวเฮฟวี) และ นีล บาร์นส ก่อตั้งวงในปี 1989 ในลอนดอนประเทศอังกฤษ  ผลงานพวกเขาเป็นแนวอินเทลลิเจนท์แด๊นซ์มิวสิก และโปรเกรสซีฟเฮ้าส์ และเป็นศิลปินแรก ๆ ที่นำเฮาส์และดั๊บและเรกเก้มารวมกัน และยังเป็นศิลปินแนวอีเลกโทรนิกแรก ๆ ที่มีนำนักร้องรับเชิญมาร้องในการแสดงสด เหมือนอย่างเดอะเคมิคอลบราเทอร์ส และ อันเดอร์เวิลด์  ผลงานสร้างชื่อของพวกเขาคือ สร้างชื่อให้ ‘Release The Pressure’ และ ‘Open Up’ (featuring John Lydon แห่งวง Sex Pistols)
สก็อต เคิร์กแลนด์แห่งวงเดอะคริสตัล เมธอด พูดถึงวงในปี 2005 ว่า "เป็นวงอีเลกโทรนิกที่ดีที่สุด ตอนนี้"
เลตเดอะกรูฟเก็ตอิน

2024 เพลงโดยจัสติน ทิมเบอร์เลก
| "เลตเดอะกรูฟเก็ตอิน"> เพลงโดยจัสติน ทิมเบอร์เลก.จากอัลบั้มเดอะทเวนตีทเวนตีเอกซ์พีเรียนซ์ |
| --- | --- |
บันทึกเสียง: 2012; Larrabee Studios (North Hollywood)
แนวเพลง:  Latin 
ความยาว: 7:12
ค่ายเพลง: อาร์ซีเอ
ผู้ประพันธ์เพลง:  จัสติน ทิมเบอร์เลก  ทิโมที มอสลีย์  เจอโรม "เจ-รอค" ฮาร์มอน  James Fauntleroy 
โปรดิวเซอร์:  ทิมบาแลนด์  จัสติน ทิมเบอร์เลก  เจอโรม "เจ-รอค" ฮาร์มอน 
เลตเดอะกรูฟเก็ตอิน (อังกฤษ: Let the Groove Get In) เป็นเพลงที่บันทึกเสียงโดยนักร้อง-นักประพันธ์เพลงชาวอเมริกัน จัสติน ทิมเบอร์เลค จากสตูดิโอส์อัลบั้มที่ 3 ของเขา The 20/20 Experience (2013) ประพันธ์และผลิตโดย ทิมเบอร์เลค, ทิโมที "ทิมบาแลนด์" มอสลีย์, และเจอโรม "เจ-รอค" ฮาร์มอน พร้อมด้วยประพันธ์เพิ่มเติมโดย James Fauntleroy เป็นเพลงแนวแดนซ์ และป็อป "Let the Groove Get In" มีตัวอย่างบันทึกเสียงใน "Alhamdulillaahi" ซึ่งเป็นส่วนหนึ่งของการวางจำหน่าย Explore Series: Africa-Burkina Faso: Rhythms of the Grasslands (2002)
นักวิจารณ์เพลงนั้นได้วิจารณ์ว่าเป็นเพลงที่ได้รับการตอบรับเป็นอย่างดี และได้สังเกตเห็นเพลงที่มีความคล้ายคลึงกับผลงานเพลงของไมเคิล แจ็กสัน โดยเฉพาะในซิงเกิลปี ค.ศ. 1983 "Wanna Be Startin' Somethin'"
ชาร์ต

| ชาร์ต (2013) | ตำแหน่ง สูงสุด |
| --- | --- |
South Korea Gaon International Chart: 31
US Bubbling Under Hot 100 Singles (Billboard): 9
เลดีแคโรไลน์ เวอร์สลีย์

| เลดี แคโรไลน์ เวอร์สลีย์ |
| --- | --- |
เกิด: แคโรไลน์ ซิซีลี ดีวาร์  (1934-02-12) 12 กุมภาพันธ์ ค.ศ. 1934 (90 ปี) อีสต์ดันบาร์ตันเชอร์ ประเทศสก็อตแลนด์ สหราชอาณาจักร
มีชื่อเสียงจาก: อดีตชายาใน เจมส์ คาร์เนกี ดยุกที่ 3 แห่งไฟฟ์ อดีตดัชเชสแห่งไฟฟ์
คู่สมรส: เจมส์ คาร์เนกี ดยุกที่ 3 แห่งไฟฟ์ ริชาร์ด เวอร์สลีย์
บุตร: เลดีอเล็กซานดรา อีเธอริงตัน เดวิด คาร์เนกี ดยุกที่ 4 แห่งไฟฟ์
บิดามารดา: เฮนรี ดีวาร์ บารอนที่ 3 แห่งฟอร์ทีไวออต ซินเธีย สตาร์กี
เลดีแคโรไลน์ เวอร์สลีย์ (อังกฤษ: Caroline, Lady Worsley)
ประวัติ

เลดีแคโรไลน์ เวอร์สลีย์ (สกุลเดิม:ดีวาร์) เกิดเมื่อวันที่ 12 กุมภาพันธ์ ค.ศ. 1934 ณ  อีสต์ดันบาร์ตันเชอร์ สก็อตแลนด์ เธอเป็นธิดาใน เฮนรี ดีวาร์ บารอนที่ 3 แห่งฟอร์ทีไวออต และ ซินเธีย สตาร์กี ชนชั้นสูงแห่งสก็อตแลนด์
สมรส

เธอแต่งงานกครั้งแรกกับ เจมส์ คาร์เนกี ดยุกที่ 3 แห่งไฟฟ์ พระโอรสเพียงคนเดียวใน เจ้าหญิงม็อด เคาน์เตสแห่งโซเทร็ค ในเดือนกันยายน ปี ค.ศ. 1956 โดยหลังจากแต่งงานแล้ว เธอได้รับบรรดาศักดิ์ที่  เดอะฮอลเนอเรอเบิล แคโรไลน์ ดีวาร์ (The Honourable Caroline Dewar) ก่อนจะกลายมาเป็น เลดี คาร์เนกี (The Honourable Lady Carnegie) ในไม่กี่วันถัดมา มีบุตรธิดาดังนี้
เลดีอเล็กซานดรา อีเธอริงตัน
เดวิด คาร์เนกี ดยุกที่ 4 แห่งไฟฟ์
ต่อมาเมื่อป้าของสามีเสียชีวิต สามีได้รับบรรดาศักดิ์ ดยุกแห่งไฟฟ์ เธอจึงเป็น ดัชเชสแห่งไฟฟ์ แต่ถึงกระนั้น ทั้ง 2 ได้หย่าร้างกันในปี ค.ศ. 1966 โดยเธอสูญเสียคำนำหน้า เฮอร์ แกรด์ (Her Grace) แต่ยังเป็นดัชเชสแห่งไฟฟ์ และมีคำนำหน้าที่ เดอะฮอลเนอเรอเบิล แคโรไลน์ ดัชเชสแห่งไฟฟ์ (The Honourable Caroline, Duchess of Fife) ต่อมา ปี ค.ศ. 1980 เธอได้สมรสอีกครั้งขณะมีอายุ 46 ปี กับ ริชาร์ด เวอร์สลีย์ โดยเธอต้องสละบรรดาศักดิ์ ดัชเชสแห่งไฟฟ์ และมาใช้บรรดาศักดิ์ที่ เดอะฮอลเนอเรอเบิล แคโรไลน์ เวอร์สลีย์ (The Honourable Lady Worsley) แต่ไม่มีบุตรธิดาร่วมกัน
เลวี อดัมส์

เลวี อดัมส์
ข้อมูลอย่างเป็นทางการ
:
ครอบครัว
: ;
ความทรงจำ
:
เลวี อดัมส์ (อังกฤษ: Levi Adams) (เกิดเมื่อวันที่ 30 ธันวาคม ค.ศ. 1762 และเสียชีวิตเมื่อวันที่ 18 มิถุนายน ค.ศ. 1831) เป็นนักการเมืองจากสหรัฐอเมริกา ซึ่งเป็นวุฒิสภาจากรัฐนิวยอร์ก จังหวัดอีสเทิร์น ตั้งแต่ปี ค.ศ. 1818 จนถึงปี ค.ศ. 1821
เร็ว..แรงทะลุนรก 8

| เร็ว> .แรงทะลุนรก 8 |
| --- | --- |
ใบปิดภาพยนตร์
กำกับ: เอฟ. แกรี เกรย์
เขียนบท: คริส มอร์แกน
สร้างจาก: ตัวละคร โดย แกรี สก็อตต์ ทอมป์สัน
อำนวยการสร้าง:   นีล เอช. มอริตซ์  วิน ดีเซล  ไมเคิล ฟอตเทรล  คริส มอร์แกน 
นักแสดงนำ:   วิน ดีเซล  ดเวย์น จอห์นสัน  เจสัน สเตธัม  มิเชลล์ ราดรีเกซ  ไทรีส กิบสัน  ลูดาคริส  สกอตต์ อีสต์วุด  นาทาลี เอ็มมานูเอล  เคิร์ต รัสเซลล์  ชาร์ลิส โตรน 
กำกับภาพ: สตีเฟน เอฟ. วินดอน
ตัดต่อ: คริสเตียน วากเนอร์ พอล รูเบลล์
ดนตรีประกอบ: ไบรอัน ไทเลอร์
บริษัทผู้สร้าง:   ออริจินัลฟิล์ม  วันเรซฟิล์มส์  เพอร์เฟกต์เวิลด์พิกเจอส์  ไชนาฟิล์ม  
ผู้จัดจำหน่าย: ยูนิเวอร์แซลสตูดิโอส์
วันฉาย: 12 เมษายน ค.ศ. 2017 (ไทย) 14 เมษายน ค.ศ. 2017 (สหรัฐอเมริกา)
ความยาว: 136 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 250 ล้านดอลลาร์สหรัฐ
ทำเงิน: 1,236 ล้านดอลลาร์สหรัฐ
ก่อนหน้านี้: เร็ว..แรงทะลุนรก 7 (2015)
ต่อจากนี้: เร็ว..แรงทะลุนรก 9 (2021)
ข้อมูลจาก IMDb
ข้อมูลจากสยามโซน
เร็ว..แรงทะลุนรก 8 (อังกฤษ: Fast & Furious 8) หรือ เดอะเฟทออฟเดอะฟิวเรียส (อังกฤษ: The Fate of the Furious) หรือชื่อเรื่องอีกชื่อคือ  ฟาสต์ 8 (อังกฤษ: Fast 8) (บางครั้งใช้ F8) เป็นภาพยนตร์โลดโผนที่ออกฉายในปี ค.ศ. 2017 กำกับโดยเอฟ. แกรี เกรย์ เขียนบทโดยคริส มอร์แกน เป็นภาพยนตร์ลำดับที่ 8 ในชุด เดอะฟาสต์แอนด์เดอะฟิวเรียส นำแสดงโดยวิน ดีเซล, มิเชลล์ ราดรีเกซ, ดเวย์น จอห์นสัน, ไทรีส กิบสัน, ลูดาคริส, ชาร์ลิส โตรน, เจสัน สเตธัม, เคิร์ต รัสเซลล์และสกอตต์ อีสต์วุด
เร็ว..แรงทะลุนรก 8 ทำรายได้เปิดตัว 542 ล้านดอลลาร์สหรัฐ เป็นภาพยนตร์ที่ทำรายได้เปิดตัวสูงสุดทั่วโลกเป็นอันดับที่ 3 ปัจจุบันอยู่ในอันดับที่ 3 ของภาพยนตร์ที่ทำเงินสูงสุดในปี ค.ศ. 2017 และอันดับที่ 19 ของภาพยนตร์ที่ทำเงินสูงสุด ภาคต่อของภาพยนตร์เรื่องนี้ เร็ว..แรงทะลุนรก 9 มีกำหนดเข้าฉายวันที่ 2 เมษายน ค.ศ. 2021